**«Дзіцячы атлас Беларусі. Замкі, крэпасці, бажніцы»** — кніга, прысвечаная помнікам беларускай архітэктары; навукова-папулярнае выданне. Выдадзена ў выдавецтве «Мастацкая літаратура» ў 2019 годзе. Аўтар тэксту і ўкладальнік — Яраш Малішэўскі. Рэдактар — А. В. Спрынчан.

Змест
-----

Кніга з’яўляецца своеасаблівай ілюстраванай энцыклапедыяй. У кнізе прадстаўлены 101 помнік беларускага дойлідства — старажытныя замкі, мураваныя крэпасці, каменныя і драўляныя бажніцы — касцёлы, цэрквы, мячэці, сінагогі. У атласе змешчаны як існуючыя помнікі, так і даўно зруйнаваныя, але адноўленыя ў малюнках.

Матэрыял у кнізе пададзены ўпарадкавана, па абласцях – для лягчэйшай арыентацыі.

У кнізе прадугледжана магчымасць адзначыць мясціны, у якіх ужо пабывалі, — зафарбаваўшы сэрца, якое намалявана каля кожнага помніка архітэктуры.

Прэзентацыя
-----------

17 мая 2019 года ў мінскай бібліятэцы імя Цёткі адбылася прэзентацыя кнігі. На прэзентацыі прысутнічала шмат цікавых гасцёў — беларускія літаратары, музыканты, гісторыкі, журналісты. Многія з іх так ці інакш звязаны з мясцінамі, пра якія гаворыцца ў кнізе. Яны расказалі свае гісторыі, звязаныя з гэтымі мясцінамі і помнікамі, пра якія ўзгадана ў кнізе. Сярод выступоўцаў былі галоўны рэдактар «Мастацкай літаратуры» Віктар Шніп, мовазнавец Юрый Пацюпа, паэт і журналіст Міхась Скобла, паэтэса і этнакультуролаг Антаніна Хатэнка, гісторык-архівіст Вольга Бабкова, рэстаўратар Ігар Сурмачэўскі, гісторык мастацтва Галіна Флікоп-Світа. Музычную атмасферу стваралі сам Яраш Мальшэўскі, юная цымбалістка Альжбэта Малішэўская-Спрынчан, музыка Піт Паўлаў і фолк-гурт «Астроўна». Галоўны рэдактар «Мастацкай літаратуры» Віктар Шніп зазначыў, што гэтая кніга — найлепшая з усіх выдадзеных за апошні час выдавецтвам.

27 мая 2019 года кніга была прэзентавана на мінскіх курсах «Мова нанова».

|
|  |

| Прэзентацыя кнігі ў бібліятэцы ім. Цёткі |
| --- |
|  | Яраш Малішэўскі і вядучая прэзентацыі Аксана Спрынчан |  | Віншаванні ад гал. рэд. выд. «Мастацкая літаратура» В. Шніпа |  | Піт Паўлаў, Яраш Малішэўскі і Аксана Спрынчан |  |  |

Літаратура
----------

* *Грушэцкі А.* З атласам замкаў па Беларусі // *Літаратура і мастацтва* : газета. — Мн.: РВУ «Звязда», 31 мая 2019. — В. 5027. — № 21. — С. 6.
* *Рублеўская Л.* Замки и мифы: Яраш Малішэўскі. Дзіцячы атлас Беларусі. Замкі, крэпасці, бажніцы // *СБ. Беларусь сегодня* : газета. — Мн.: Адміністрацыя Прэзідэнта РБ, 17 мая 2019. — В. 25728. — № 90. — С. 16.

Спасылкі
--------

|  |  |
| --- | --- |
| commons: | Дзіцячы атлас Беларусі. Замкі, крэпасці, бажніцы на Вікісховішчы |

Зноскі
------

1. ↑  Дзіцячы атлас Беларусі. Замкі, крэпасці, бажніцы **(нявызн.)**.  УП «Академическая книга» (12 снежня 2019). Праверана 30 мая 2019.
2. 1 2 3 4  *Грушэцкі А.*. 101 цуд Беларусі ў адной кнізе **(нявызн.)**.  Новы Час (18 мая 2019). Архівавана з першакрыніцы 3 чэрвеня 2019. Праверана 30 мая 2019.
3. 1 2  Яраш Малішэўскі прэзентаваў дзіцячы атлас Беларусі на „Мове-нанова" **(нявызн.)**.  Радыё Рацыя (27 мая 2019). Праверана 3 чэрвеня 2019.
4. 1 2  *Грушэцкі А.*. З атласам замкаў – па Беларусі **(нявызн.)**.  Літаратура і мастацтва. Архівавана з першакрыніцы 7 чэрвеня 2019. Праверана 7 чэрвеня 2019.
5. ↑  *Рублеўская Л.*. Яраш Малішэўскі. Дзіцячы атлас Беларусі. Замкі, крэпасці, бажніцы **(нявызн.)**.  СБ. Беларусь сегодня (17 мая 2019). Праверана 3 чэрвеня 2019.